

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA STRIZIVOJNA

 OPĆINSKI NAČELNIK

KLASA: 112-02/25-01/1

URBROJ: 2158-37-02-25-1

Strizivojna, 25.03.2025. godine

Na temelju članka 35. Zakona o tržištu rada („Narodne novine“ broj 118/18, 32/20, 18/22, 156/23 i 152/24) u okviru mjera aktivnog zapošljavanja u 2025. godini iz nadležnosti Hrvatskog zavoda za zapošljavanje i članka 46. Statuta Općine Strizivojna („Službeni glasnik“ Općine Strizivojna broj 1/21) Općinski načelnik Općine Strizivojna objavljuje

JAVNI POZIV

za prijavu kandidata za program zapošljavanja nezaposlenih osoba u Javnim radovima na području Općine Strizivojna

Predmet Javnog poziva: Prijam u radni odnos na određeno vrijeme u trajanju od 6 mjeseci radi provedbe javnih radova kroz Mjeru Javnog rada uz financiranje Hrvatskog zavoda za zapošljavanje.

Riječi i pojmovi koji imaju rodno značenje, a korišteni su u Planu u muškom rodu ili ženskom rodu, uporabljeni su neutralno i odnose se jednako na muški i ženski rod.

Naziv radnog mjesta: Pomoćni radnik

Radno vrijeme: Puno radno vrijeme

Razina obrazovanja: osobe bez obrazovanja (bez kvalifikacije), završena osnovna škola, završena srednja škola u trajanju tri ili četiri godine

Broj radnika koji se traži: 1 radnik/ca

Mjesto rada: Strizivojna

Radno iskustvo nije potrebno.

Opis poslova:

* Pomoć oko organiziranja manifestacija u Općini Strizivojna, pomoć oko postavljanja štandova, dekoracija, nakon završetka pomoć oko pospremanja opreme i rekvizita,
* Dijeljenje informativnih dokumenata Općine Strizivojna,
* Košnja zelenih površina na području Općine Strizivojna,
* Održavanje čistoće na javnim površinama.

Na ovaj Javni poziv mogu se prijaviti nezaposlene osobe koje ispunjavaju uvjete propisane Mjerom aktivna politika zapošljavanja Hrvatskog zavoda za zapošljavanje – Javni rad.

Cilj mjere:

Uključivanje nezaposlenih osoba iz ciljanih skupina u programe aktivacije na poslovima društveno korisnog rada sufinanciranjem, odnosno financiranjem troška njihove bruto I, odnosno bruto II plaće i drugih troškova propisanih ovom mjerom.

Ciljane skupine:

* osobe u nepovoljnom položaju na tržištu rada, bez obzira na duljinu prijave u Evidenciji:

– roditelji sa 4 i više malodobne djece,

– roditelji djece s teškoćama u razvoju,

– roditelji djece oboljele od malignih bolesti,

– roditelji udovci i roditelji djeteta bez upisanog drugog roditelja,

– osobe s invaliditetom,

– žrtve trgovanja ljudima,

– žrtve obiteljskog nasilja, azilant i stranac pod supsidijarnom, odnosno privremenom zaštitom kao i članovi njegove obitelji,

– liječeni ovisnici,

– povratnici s odsluženja zatvorske kazne unazad 6 mjeseci od dana podnošenja zahtjeva,

– osobe uključene u probaciju,

– pripadnici romske nacionalne manjine,

– beskućnici/e,

– hrvatski povratnici/useljenici iz hrvatskog iseljeništva,

– hrvatski branitelji, djeca poginulih i nestalih hrvatskih branitelja,

* korisnici zajamčene minimalne naknade sukladno važećem Zakonu o socijalnoj skrbi (dalje u tekstu: ZSS), prijavljeni u evidenciju nezaposlenih osoba Hrvatskog zavoda za zapošljavanje,
* osobe prijavljene u evidenciju nezaposlenih osoba Hrvatskog zavoda za zapošljavanje dulje od 24 mjeseca,
* osobe uključene u Program Posao+

Osobe koje ne mogu biti uključene i potporu javni rad:

Osoba ne može ponovno biti uključena u potporu javni rad 12 mjeseci nakon prestanka trajanja mjere javni rad za tu osobu.

Uz prijavu (preuzetu na [www.strizivojna.hr](http://www.strizivojna.hr)) kandidati trebaju priložiti:

- presliku osobne iskaznice,

- ispis staža iz e-knjižice Hrvatskog zavoda za mirovinsko osiguranje (ne stariji od 30 dana u izvorniku)

- dokaz o završenoj školi – preslika svjedodžbe,

- potvrda Hrvatskog zavoda za zapošljavanje o razdoblju neprekidne nezaposlenosti,

- kopija tekućeg računa i zaštićenog računa,

- kandidati koji se prijavljuju na natječaj, a imaju neku od potvrda kojom dokazuju svoj status iz ciljanih skupina, trebaju priložiti preslike istih (npr. potvrdu o statusu hrvatskog branitelja, rodne listove malodobne djece itd.)

Prijave na Poziv se dostavljaju u roku od osam dana od dana objave na oglasnoj ploči Hrvatskog zavoda za zapošljavanje dostaviti osobno u Općinu Strizivojna, 31410 Strizivojna, Braće Radića 172, od 8,00 do 15,00 sati radnim danom (ponedjeljak - petak) za vrijeme trajanja oglasa.

Nepotpune i nepravodobne prijave neće se razmatrati.

Općina Strizivojna zadržava pravo poništenja ovog Javnog poziva.

O rezultatima Poziva kandidati će biti izvješteni u zakonskom roku, a sve ostale obavijesti mogu se dobiti u Općini Strizivojna osobno ili putem telefona 031/831-400.

 OPĆINSKI NAČELNIK

 Josip Jakobović, mag.educ.philol.croat.et mag.educ.hist.